open-index/open-wikipedia-markdown huggingface dataset:
Wadowice

**Wadowice** (tysk *Wadowitz*) er en by i det sørlige Polen, omkring 50 km fra Kraków. Byen ligger ved elven Skawa, en av Wisłas bielver, i den østlige delen av det schlesiske platå. Den hadde 19 149 innbyggere i 2007. Byen er fødestedet til pave Johannes Paul II.

## Historie

Byen ble sannsynligvis grunnlagt i det 10. århundre, underlagt den schlesiske sidegrenen av det piastiske dynasti. Gniezno fikk byrettigheter i 1430 av Kasimir I av Oświęcim. Mellom 1313/1317 og 1445 tilhørte Wadowice det schlesiske Hertugdømmet Oświęcim, og etter 1445 Hertugdømmet Zator. Mot slutten av 1400-tallet kom byen under bøhmisk overhøyhet, men hertugdømmet ble raskt kjøpt av de polske kongene. I 1564 ble Gniezno del av Voivodskapet Kraków. 

Etter Polens første deling i 1772 ble byen annektert av Østerrike og inkorporert i det nyoppståtte kongeriket Galicien og Lodomerien. På denne tiden oppstod betydelig industri i byen. Etter første verdenskrig i 1918 ble Wadowice del av det nye selvstendige Polen. Under andre verdenskrig ble byen annektert av Tyskland og navnet forandret til *Frauenstadt*. Den tyske okkupasjonen og rasepolitikken krevde livet til hundrevis av personer i regionen, og særlig prester, lærere og kunstnere ble myrdet i massehenrettelser. Flere hundre ble også fordrevet til Generalguvernementet for å gjøre plass til tyske innvandrere. Mellom 1941 og 1943 ble en getto opprettet i byen. Nesten den hele jødiske befolkningen (over 2 000 personer) ble drept, de fleste i den nærliggende konsentrasjonsleiren Auschwitz.

## Vennskapsbyer
Wadowice er vennskapsby med:

## Referanser


## Eksterne lenker
*
Skudenes (kommune)

**Skudenes**, opprinnelig **Skudesnæs**, er en tidligere kommune i Rogaland fylke, beliggende på *Skudeneset* på Karmøy. Kommunen ble opprettet som et formannskapsdistrikt i 1837 i forbindelse med innføringen av formannskapslovene. Området ble på den tiden også omtalt som **Falnæs**, etter det eldre navnet på prestegjeldet.

## Historie
Den 1. januar 1850 ble Skudesnæs delt, og Bokn formannskapsdistrikt ble utskilt som egen kommune. Den gjenværende delen fortsettet under navnet *Skudenes*.

Den 1. februar 1858 ble ladestedet Skudeneshavn utskilt som en egen kommune. Den 1. januar 1892 ble også Åkra skilt ut som egen kommune.

Ved kommunesammenslåingen 1. januar 1965 ble Skudenes slått sammen med kommunene Avaldsnes, Kopervik, Skudeneshavn, Stangaland, Torvastad og Åkra til den nye Karmøy kommune.

## Referanser


## Eksterne lenker
* Skudenes kommune på arkivportalen.no
Det pavelige akademi for livet

**Det pavelige akademi for livet** er et akademi tilknyttet Pavestolen som beskjeftiger seg med studiet av informasjon om og bevisstgjøring omkring sentrale problemstillinger innenfor biomedisin og vedrørende lovgivning som knytter an til fremme og forsvar av det menneskelige liv.

## Beskrivelse
Akademiet ble opprettet av pave Johannes Paul II i et *[[motu proprium]]* (pavelig skriv) ved navn "Vitae Mysterium" (Livets mysterium) den 11. februar 1994.

Akademiet er autonomt, og samarbeider med Det pavelige råd for den pastorale assistanse til helsearbeidere og flere andre dikasterier innen den romerske kurie som beskjeftiger seg med livsvernsspørsmål og biomedisinske problemstillinger. 

Etter at akademiets første leder, den franske professor Jérôme Lejeune, døde allerede den 3. april 1994, overtok den chilenske dr. Juan de Dios Vial Correa presidentskapsvervet, assistert av en visepresident, biskop Elio Sgreccia. Den 3. januar 2005 overtok biskop Sgreccia som akademiets tredje president. 

Akademiet består av 70 medlemmer utnevnt av paven, og de representerer forskjellige grener av de biomedisinske vitenskaper som er tettest faglig tilknyttet problemene knyttet til fremmet av menneskelivet og dets verdighet.  Det er også noen æresmedlemmer.

## Medlemmer
### Forstanderskap
* Alberto Germán Bochatey
* Carlos Simón Vázquez
* Adriano Pessina
* Monica López Barahona
* Etsuko Ignazia Akiba

### Ordinære medlemmer

### Korresponderende medlemmer

### Emeriterte medlemmer

### Æresmedlemmer
* Carlo kardinal Caffarra († 2017)
* Ignacio Carrasco de Paula
* Birthe Lejeune, enken til grunnleggende president Jérôme Lejeune og visepresident for den stiftelse som bærer hans navn
* Elio kardinal Sgreccia († 2019)
* Juan de Dios Vial Correa, chilensk medisiner, årene 1984–2000 rektor for Pontificia Universidad Católica de Chile, tidligere president for akademiet

## Se også
*Biomedisin
*Det pavelige akademi for latin

## Referanser
Nordmøre og Romsdal politidistrikt

**Nordmøre og Romsdal politidistrikt** var til og med 31. desember 2015 et av 27 politidistrikt i Norge med hovedsete i Kristiansund. Arnstein Nilssen var politimester.

Fra 1. januar 2016 ble politidistriktet sammen med Sunnmøre politidistrikt slått sammen til Møre og Romsdal politidistrikt. 

Nordmøre og Romsdal politidistrikt ble opprettet 1. januar 2002. Da ble Nordmøre politidistrikt og Romsdal politidistrikt slått sammen og Vestnes lensmannsdistrikt ble lagt under Sunnmøre politidistrikt. 

I en interimperiode på seks måneder til opp til ett år vil de to tidligere politidistriktene ennå bestå administrativt med hver sin fungerende leder. 

I Nordmøre og Romsdal politidistrikt er Arnstein Nilssen i perioden fungerende leder. Han er også visepolitimester i det nye Møre og Romsdal politidistrikt.

Politidistriktet omfattet kommunene i Nordmøre og Romsdal nord for Romsdalsfjorden med til sammen 18 kommuner og litt over 110.000 innbyggere.

## Eksterne lenker
* Nordmøre og Romsdal sine nettsider
* Nordmøre og Romsdal på Twitter
Åkra (kommune)

**Åkra** er en tidligere kommune i Rogaland fylke. Kommunen eksisterte fra 1892 til 1964, og hadde Åkrehamn som administrasjonssenter. Åkra kommune ble ved sammenslåing i 1965 en del av Karmøy kommune.

## Historie
Området som senere ble Åkra kommune, var opprinnelig en del av Skudenes formannskapsdistrikt, som ble opprettet i 1837 gjennom formannskapslovene. Den 1. januar 1892 ble Åkra utskilt som egen kommune.

Kommunen dekket et areal på 33 km² og omfattet vestlige deler av øyen Karmøy, inkludert bygdene Åkrehamn, Veavågen, Sevlandsvik og Ådland. Navnet «Åkra» stammer fra det norrøne ordet *akrar*, som betyr «åker», og refererte til jordbruksområder i kommunen

I 1964 hadde kommunen  innbyggere. Den 1. januar 1965 ble Åkra slått sammen med kommunene Avaldsnes, Kopervik, Skudenes, Skudeneshavn, Stangaland og Torvastad til Karmøy kommune.

## Referanser
Resitativ

**Resitativ** (av italiensk *recitare*: «foredrag») er talenær sang (sang som minner om tale) brukt i operaer, kantater, messer og oratorier, som i ulike utforminger har vært i bruk siden ca. 1600. Opphavet ligger i monodi, en musikkform som ble utviklet i Italia i overgangen mellom renessansen og barokken. Utviklingen av resitativet er tett knyttet til generalbassen.

Under framføringen av et resitativ kan sangeren i varierende grad deklamere teksten rytmisk fritt: *seccoresitativet* som bare akkompagneres av en basso continuo tillater den største rytmiske friheten, mens *accompagnato-resitativet* har orkesterstøtte, noe som fører til at den rytmiske friheten blir mindre. 

I operaformene *[[Opera seria|seria]]* og *[[Opera buffa|buffa]]* drives handlingen framover under resitativene, mens ariene sjelden inneholder annet enn statiske betrakninger.

Et kjent resitativ er introduksjonen av hovedtemaet *Freude, schöner götterfunken...* på begynnelsen av siste sats i Beethovens 9. symfoni.

## Se også
*Sprechgesang
*Bel Canto

## Referanser


## Litteratur
* Gurlitt, Wilibald; Eggebrecht, Hans Heinrich (1968): *Riemann Musik-Lexikon.* Sachteil. Mainz: Schott. s. 799–801
* Drees, Stefan (2007): *Vom Sprechen der Instrumente. Zur Geschichte des instrumentalen Rezitativs.* Peter Lang GmbH, Frankfurt am Main, ISBN 978-3-631-56478-3
Stangeland (Karmøy)

**Stangeland**, eller **Stangaland**, tidligere kjent som **Kopervik herred**, er en bydel i Kopervik i Karmøy i Rogaland fylke, og utgjør en av de største delene av byen. Området var tidligere en selvstendig kommune.

Ved innføringen av formannskapslovene i 1837 var Stangeland en del av Avaldsnes formannskapsdistrikt. Den 1. januar 1909 ble området skilt ut som egen kommune under navnet *Kopervik herred*, med 927 innbyggere. I 1916 ble navnet endret til *Stangaland* for å unngå forveksling med Kopervik bykommune.

I forkant av kommunesammenslåingene i 1960-årene ble det vurdert en sammenslåing av Stangeland og Kopervik bykommune, men dette ble ikke gjennomført da staten igangsatte en bredere kommunereform. Den 1. januar 1965 ble Stangeland slått sammen med kommunene Avaldsnes, Kopervik, Skudenes, Skudeneshavn, Torvastad og Åkra til den nye Karmøy kommune. Ved sammenslåingen hadde Stangeland  innbyggere.

I ettertid har Kopervik vokst betydelig, og Stangeland er blitt en integrert del av byen. I bydelen finnes blant annet Stangaland skole, Stangeland ungdomsskole, Stangeland gravplass og Åsebøen stadion.

## Referanser
Sidepropell

**Sidepropell** eller **tunnell-thruster** er en del av et fremdrifts- og styresystem for skip. Sidepropellen er en spesiell type propell som kan være innfelt i baugen eller akterenden på skroget (tunnel-thruster). Andre varianter av manøvrerings-thrustere er festet på en dreibar sokkel under skroget (azimut-thruster, azipod) eller en nedsenkbar propell ( kompassthruster, VROS eller nedsenkbar asimut) som brukes kun ved manøvrering. Manøvrerings-thrustere er viktige blant annet for at store skip skal kunne navigere i vanskelige farvann, legge til kai uten bruk av slepebåter, eller holde en fast posisjon til havs med dynamisk posisjonering.
## Referanser


## Eksterne lenker
*
Bel canto

**Bel canto** (direkte oversatt: «vakker sang») er et italiensk begrep som viser til operasang med mange triller og ornamenteringer som opprinnelig ble improvisert av virtuose sangere. Stilen og sangteknikken som den krevde, oppstod i Italia i barokken og dominerte europeisk opera frem til 1800-tallet. Gioacchino Rossini var en av de første komponistene som skrev ut slike utbroderinger, og Vincenzo Bellini og Gaetano Donizetti var også sentrale innen denne stilarten.

## Referanser
Molde domprosti

**Molde domprosti** er et tjenestedistrikt i Møre bispedømme i Den norske kirke. Siden prostiet er knyttet til Molde domkirke, er det ledet av en domprost. 

Prostiet omfatter kommunene Aukra, Hustadvika og Molde. 

Fra 1. januar 2025 blir Indre Romsdal prosti og Molde domprosti slått sammen til et prosti, og navnet blir avgjort etter uttalelse fra Navnekonsulenttjenesten.

Prostiet er inndelt i sogn, som er den minste og grunnleggende enheten i Den Norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet.	De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.

## Sogn i Molde domprosti
*I Aukra kommune
** Aukra sogn

*I Hustadvika kommune
** Bud sogn
** Eide sogn
** Hustad sogn
** Myrbostad sogn
** Vågøy sogn

*I Molde kommune
** Bolsøy sogn
** Eikesdal sogn
** Eresfjord sogn
** Kleive sogn
** Midsund sogn
** Molde domkirke sogn
** Nesset sogn
** Røvik og Veøy sogn
** Sekken sogn
** Vistdal sogn

## Domproster

* Magne Torbjørn Hjorthaug 2000-2001
* Øystein Bjørdal 2002-2013
* Olav Gading 2014-2023
* Grethe Lystad Johnsen 2023- 

## Prestegjeld i Molde domprosti
* Molde
* Bolsøy
* Fræna
* Bud
* Aukra

## Referanser


## Eksterne lenker
* Molde domproti  hos Den norske kirke
* Her er Moldes nye domprost  fra rb-nett
Skåre

**Skåre** er en bydel i Haugesund og en tidligere selvstendig kommune i Rogaland fylke. Fra 1837 var Skåre del av Torvastad formannskapsdistrikt.

Skåre ble skilt ut fra Torvastad som egen kommune den 1. november 1881. Skåre hadde ved etableringen 1 665 innbyggere.

Den 1. januar 1911 ble en del av Skåre med 3 847 innbyggere overført til Haugesund kommune. Den 1. januar 1958 ble resten av Skåre kommune med en befolkning på 6 772 slått sammen med Haugesund kommune. På dette tidspunktet hadde Skåre en geografisk utstrekning på 68 km2. Før sammenslåingen omkranset Skåre kommune store deler av Haugesund. Særlig da de nordligste områdene mot grensen til dagens Vestland fylkeskommune. Store deler av øyene utenfor Haugesund tilhørte Skåre kommune, deriblant øya Røvær.
## Skåre kirke

Skåre var en del av Torvastad og Skåre prestegjeld, som hadde felles kirke med menigheten i Haugesund. Midt på 1800-tallet ble det besluttet å rive den eksisterende trekirken fra 1626, fordi den var blitt for liten. I 1858 stod nye Skåre kirke ferdig på samme sted.

## Haraldhaugen riksmonument
Om lag tre kilometer utenfor Haugesund sentrum ligger Haraldshaugen, et riksmonument som ble reist i 1872 for å markere at det var tusen år siden Norge ble samlet til ett rike etter slaget i Hafrsfjord i 872. Monumentet ble tegnet av arkitekt Christian Christie. Det er en stor gravhaug omgitt av en mur i granitt med 29 bautasteiner som representerer de 29 gamle, norske fylkene. På toppen av haugen står en 17 meter høy obelisk hugget i granitt. Ved foten av obelisken er monumentet smykket av fire bronserelieffer som skildrer viktige scener fra Harald Hårfagres liv.





## Referanser
Rune Stordal

**Rune Stordal** (født 8. april 1979) er en norsk skøyteløper som først gikk for Fana IL fram til og med sesongen 2001/02 og representerer Geithus Idrettslag fra sesongen 2002/03. 

Han har tilhørt norgeseliten i sprint siden 2001, da han kom på andreplass i sprint-NM. Det definitive internasjonale gjennombruddet kom under VM enkeltdistanser i Inzell i 2005, da han svært overraskende gikk til topps på  meter foran nederlandske Mark Tuitert og norske Even Wetten.

## Mesterskaptstitler
* Norgesmester i sprint 2003 og 2004
* NM enkeltdistanser,  meter: 2004 og 2005
* VM enkeltdistanser,  meter: 2005

## Personlige rekorder

## Referanser




## Eksterne lenker
* 
* 
*  Profil på Jakub Majerski's Speedskating database (Adelskalender distanser og sammenlagt)
*  Profil på ISU sine nettsider. (distanseresultater)
*  Profil på SpeedskatingResults.com (personlige rekorder og resultater)
* 
* 
*  Profil på The-Sports.org (noen resultater)
*  Profil på Effesport.nl (noen resultater, ikke komplett som gir feil personlige rekorder -oversikt)
*  Profil  på Yahoo Sports Olympics 2006
;Bilder
*  Bilder på SpeedSkatingPhotos.info/DesgPhoto.com
Galicia (andre betydninger)

**Galicia** eller **Galicja** kan vise til:

*Galicia – et område i Nordvest-Spania
*Galicja – et område i Sentral-Europa (i dag i Polen og Ukraina)
Gunda Niemann-Stirnemann

**Gunda Niemann-Stirnemann** (født 1966, født Kleemann, tidligere gift Niemann) er en tysk tidligere skøyteløper.

Med åtte olympiske medaljer (3 gull, 4 sølv, 1 bronse), 19 VM-titler og 8 EM-titler, er hun den mestvinnende kvinnelige skøyteløperen gjennom alle tider. Hun satte dessuten 18 verdensrekorder. I store deler av 1990-årene var hun fullstendig dominerende innen internasjonal skøytesport. I sesongen 1994/95 vant hun det tyske mesterskapet, europamesterskapet og verdensmesterskapet sammenlagt, med seire på samtlige 12 distanser.

## Meritter

* VM allround
** 1989: Sølv
** 1991-1993: Gull
** 1995-1999: Gull
** 2000: Sølv

* VM enkeltdistanser
** 1996: Gull på 3000 m 
** 1997: Gull på 1500, 3000 og 5000 m  
** 1998: Gull på 3000 og 5000 m, sølv på 1500 m  
** 1999: Gull på 3000 og 5000 m, sølv på 1500 m  
** 2000: Gull på 5000 m, sølv på 3000 m  
** 2001: Gull på 3000 og 5000 m

## Personlige rekorder

## Se også
* Liste over mestvinnende vinterolympiere

## Referanser


## Litteratur
* 

## Eksterne lenker
* 
* 
* 
* 
*  
*
Skåla

**Skåla**, eller **Skála**, kan vise til:

*Skåla (Molde) &ndash; et fjell i Molde kommune i Møre og Romsdal
*Skåla (Stryn) &ndash; et fjell i Stryn kommune i Sogn og Fjordane 
*Skåla Fotballklubb &ndash; en fotballklubb i Molde
*Skåla 1848 meter rett opp &ndash; et motbakkeløp på fjellet Skåla i Stryn
*Et gammelt navn på Rosendal i Kvinnherad.   
*Skála &ndash; ei bygd på Færøyene
Korax og Teisias

Er en historie fra antikkens Hellas som omhandler rettssaken mellom de to tidlige sofistene og retorikerne, **Korax** og **Teisias**.

Saken stammer fra rundt 467 f.Kr, og omhandlet betaling for undervisning Teisias hadde mottatt fra Korax.
Siden saken omhandler eiendomsretten til kunnskap, i motsetning til materiell eiendomsrett, er den antageligvis den eldste immaterialrettslige sak vi kjenner til.

Historien fremstiller et rettslig og logisk paradoks, og den blir brukt som eksempel innen retorikk og logikk, hovedsakelig innen rettslære. Historien blir også brukt innen filosofi som et argument for subjektivitet og språkets ambivalens

## Bakgrunn
På den tiden hadde tyrannen Hieron blitt styrtet fra makten i bystaten Syracus på Sicilia, og det var marked for retorikere som kunne føre saker i retten for dem som ville ha sin eksproprierte jord tilbake. Korax utviklet et retorisk system som gjorde det mulig for vanlige borgere å føre sine saker for retten. Hovedsakelig bestod hans bidrag i å skape en struktur for rettslige taler ved å dele dem inn i adskilte deler som fakta, historie, argumenter, drøfting av motstridende argumenter, og oppsummering.

Korax aksepterte Teisias som elev, og de ble enige om at når Teisias vant sin første sak, var det bevist at leksjonene hadde vært nyttige. Da skulle Teisias betale for det han hadde lært. Teisias var en dyktig elev, men i stedet for å gå til rettssystemet, tok han selv til å undervise i retorikk. Der overgikk han sin egen lærer og ble rikere enn han.

Det irriterte jo Korax. Etterhvert insisterte Korax på at Teisias måtte betale for lærdommen han hadde fått. Dette var uten hell. Teisias ville ikke betale før han hadde vunnet sin første sak. Det var avtalen. Til sist trakk Korax derfor Teisias foran domstolen.

## De rettslige argumentene
Teisias forsvarte seg med at Korax umulig kunne ha lært ham retorikk godt nok.

- Dersom jeg skulle tape, vil jo det bevise at jeg har rett, sa Teisias. – Og da skal jeg jo ikke betale. Men om jeg skulle vinne, vil jeg måtte betale, og dermed har jeg jo også tapt. Og har jeg tapt, så skal jeg jo ikke betale. Så uansett utfall, sa Teisias, skal jeg ikke betale Korax.

Korax var ikke enig.

- Dersom Teisias skal vinne, sa Korax, er jo saken klar: – Da skal han betale. Men dersom han skulle tape, vil han jo også slippe å betale. Og slipper han å betale, da har han jo vunnet. Så uansett utfall, sa Korax, skal Teisias betale.

## Rettens dom
Dommen lød som følger:

«Κακοῦ κόρακος κακὸν ὠόν» (Kakou korakos kakon oon) som ordrett betyr «fra en dårlig kråke, et dårlig egg» og svarer omtrent til ordtaket «eplet faller ikke langt fra stammen». Dommen er et ordspill, da navnet Korax betyr kråke.
I praksis betyr dette at retten avviste å behandle saken.

## Referanser


## Fotnoter
Februarrevolusjonen

**Februarrevolusjonen** kan sikte til flere ting:

* Februarrevolusjonen i Frankrike, som startet etter et opprør i Paris den 22. februar 1848.
* Februarrevolusjonen i Russland, som startet etter at noen kvinnelige arbeidere gjøre opprør i St. Petersburg i mars 1917 (februar iflg. den julianske kalenderen).
Voruta

**Voruta** var en av de viktigste borgene til kong Mindaugas av Litauen, og den eneste man kan knytte ham til. 

Borgen er omtalt i Ipatius' årbok omkring 1252. I 1251 forsvarte Mindaugas, som ble støttet av sin svoger og Livlandsordenens hjelpetropper, seg mot Tautvilas som beleiret borgen i et slag. Tautvilas ble støttet av styrker bestående av samogitiere, jotvingere og Danijil Galijiec' hær. Fiendenes tilbaketrekning tillot Mindaugas å gå til borgerkrig mot opprørere mot seg selv.

Det er usikkert hvor Voruta lå. Fra slutten på 1800-tallet og frem til i dag er det gjort undersøkelser ved 16 forskjellige steder i dagens Litauen og Belarus, men uten at man kunne foreta noen endelig konklusjon. 

Én teori blant mange er at Voruta er identisk med Seimyniskeliai-borgen i Anykščiai kommune i Utena fylke. Den ble fremført av Eduards Volters (som i moderne tid har fått støtte fra historikeren Tomas Baranauskas)

## Referanser


## Eksterne lenker
* The History of Voruta ''(engelsk)''
Storhertug

**Storhertug** (it. *granduca*, ty. *grossherzog*) er en europeisk fyrstetittel.

Cosimo I av Medici, hertug av Firenze, var den første fyrste som antok tittelen storhertug. Den fikk han tildelt i 1569 av pave Pius V. Før første verdenskrigs slutt ble denne verdigheten innehatt av statsoverhodet i Luxembourg (siden 1815) samt av seks tyske fyrster, nemlig herskerne i Hessen-Darmstadt og Baden (siden 1806), Sachsen-Weimar-Eisenach, Mecklenburg-Schwerin og Mecklenburg-Strelitz (siden 1815) samt Oldenburg (siden 1829). Kongen av Preussen bar tittelen *storhertug av Nedre Rhinen og Posen*, mens keiseren av Østerrike bar tittelen *storhertug av Toscana og Kraków*.

## Se også
* Storfyrste

## Eksterne lenker
*
Blåseinstrument

**Blåseinstrumenter** er en gruppe musikkinstrumenter der lyden frembringes ved å blåse luft gjennom instrumentet. De kan inndeles i to undergrupper: 
* treblåseinstrumenter, herunder blant annet fløyte, klarinett, obo, saksofon og fagott
* messingblåseinstrumenter, herunder blant annet trompet, trombone, horn (valthorn) og tuba

Et annet bemerkelsesverdig musikkinstrument av denne typen er bukkehornet (også et av de eldste instrumentene av denne typen, dateres tilbake til steinalderen).

## Referanser


## Eksterne lenker
Storfyrste

**Storfyrste** er en herskertittel som først og fremst er blitt benyttet i Øst-Europa. Opprinnelig uttrykte tittelen at innehaveren hadde overhøyhet over andre fyrstedømmer. 

Tittelen ble først benyttet av herskerne i Kyiv. Senere ble den også benyttet av herskerne i Moskva, inntil Ivan IV tok herskertittelen tsar i 1547. Etter at tsartittelen ble tatt i bruk, ble storfyrste brukt som tittel for områder underlagt Russland. I den russiske keiserfamilien ble storfyrste også benyttet som tittel for keiserens nærmeste mannlige slektninger.

I 1316 tok Gediminas av Litauen tittelen storfyrste. 

Tittelen storfyrste av Finland ble innført av i Sverige av kong Johan III og var i perioden 1581–1809 en del i den svenske kongetittelen. Sent på 1500-tallet og tidlig på 1600-tallet var det også en tittel for svenske prinser. Etter at Finland ble underlagt Russland, ble tittelen storfyrste av Finland fra 1809 benyttet av tsaren og russiske prinser. Fra 1886 ble tittelen benyttet kun av tsaren.

## Se også
*Storhertug
*Knjaz

## Referanser
Jomo Kenyatta

**Jomo Kenyatta** (født 20. oktober 1894, død 22. august 1978) var en kenyansk politiker og forfatter. Han ble valgt til det frie Kenyas første president i 1964; et embete han holdt til sin død i 1978.

## Referanser
Gediminas av Litauen

**Gediminas** (slavisk: *Gedymin*) (født 1275, død 1341) var den virkelige grunnleggeren av Storfyrstedømmet Litauen som et baltisk keiserdømme som skulle kreve arven etter det gamle Kyiv-riket. Han fikk et omdømme av å ha vært en inngrodd hedning som motsatte seg alle forsøk på kristning av landet sitt, men de historiske kilder er slett ikke entydige på dette punktet.

## Bakgrunn
Gediminas var ifølge de tidlige krøniker å ha vært stallkaren til prins Vytenis av Litauen, men sannsynligvis var han Vytenis' yngre bror og sønn av Pukuveras Liutauras, en annen litauisk prins. Uansett er det helt klart at han ikke stammer fra det russiske Rurik-dynastiet. Ifølge de siste forskningsresultater kan selv hans bestefar ikke navngis med sikkerhet. Gediminas ble storfyrste *(Didysis Kunigaik&#353;tis)* av Litauen i 1316 i en alder av førti og hersket i 25 år.

## Referanser


## Eksterne lenker
* Pages and Forums on the Lithuanian History ''(engelsk)''
Asker Fotball

:*For kvinnefotballaget, se [[Asker Fotball Kvinner]].*

**Asker Fotball** er et fotballag i allianse med Asker Skiklubb, økonomisk og juridisk uavhengig av moderklubben. Alliansestiftelsen skjedde 6. desember 2000. Laget spiller i 2026-sesongen i 3. divisjon, avd 1.

## Tabellen (2026)

## Historie
Asker spilte i daværende hovedserien&ndash; som den gang var delt i to avdelinger à 8 lag &ndash; fra 1951 til 1959, som Asker SK. Asker tok sølvmedalje i gruppe B i sesongen 52&ndash;53 og sølvmedalje i gruppe B i sesongen 55&ndash;56. I tillegg var Asker tapende cupfinalist i 1951 og var også i semifinalen i 1955.Asker var også i semifinalen i 1953 . Uavgjort 1-1 mot Viking i Oslo , omkamp 0.1 i Stavanger . Viking ble norgesmester samme år ved å vinne 2-1 over Lillestrøm SK i finalen.

På 2000-tallet har laget stort sett spilt 2. divisjon. 2010-sesongen endte med opprykk til Adeccoligaen, noe som ble klart den 16. oktober 2010 da Asker slo Notodden 3&ndash;1. De rykket imidlertid ned igjen til 2. divisjon etter å ha endt på 13.-plass i 2011-sesongen.

## Divisjonsutvikling

## Spillerstall
*Oppdatert 1. april 2022.*

### Utlånte spillere

## Markerte spillere fostret i Asker
*Simen Agdestein
*Arne Bakker
*Sander Berge
*Willy Fossli
*Anders Jacobsen
*Kjell Kristiansen
*André Muri
*Vajebah Sakor
*Frithjof Wilborn

## Andre kjente spillere som har A-kamper for Asker
*Jan Tømmernes

## Rekorder

Flest A-lagskamper: Stian Solberg (308 pr. 15. september 2018)

## Referanser

* rsssf.no

## Eksterne lenker
*
Shaka Zulu

**Shaka** (født ca. juli 1787, død 22. september 1828 i KwaDukuza) var en legendarisk zulu-konge i Zululand i det sørlige Afrika fra 1816 til sin død i 1828. Shaka bygget opp et sterkt sentralstyrt kongedømme, og erobret en rekke nabofolk, som dermed ble innlemmet i zulu-riket. Da han kom til makten i 1816 rådde Shaka over ca. 1 500 mennesker, og da han døde i 1828 hadde innbyggertallet steget til ca. 250 000, noe som viser hvor suksessfull han var som militær leder.

## Referanser
Rosinen i pølsa

**Rosinen i pølsa** er et språklig uttrykk som betyr «en gledelig avslutning på noe», «høydepunktet ved en opplevelse» , en «liten, positiv overraskelse» eller rett og slett bare «det aller beste (av eller ved noe)».

Uttrykket skyldes sannsynligvis at man tidligere la inn en eller flere rosiner i enden av pølsene, der man knyter igjen, når man stoppet blodpølser. Leksikografen Matthias Moths samlinger i Det Kongelige Bibliotek i København har registrert utsagnet «tre rosiner i pølsens ende» fra rundt 1620.

Hanna Winsnes la i sin oppskrift på blodpølse råd om hvordan man unngikk at alle rosinene «synker hen i den ene Ende». 20 år gammel (1848) brukte Henrik Ibsen uttrykket med formen «rosinen i pølseenden» i *Norsk Stilebog*.

## Se også
* Mannen som fant rosinen i pølsa.

## Referanser
Rosin

**Rosiner** er druer, med eller uten steiner, som er tørket i sola eller på annen måte. Rosiner brukes som ingrediens i matlaging eller spises som de er. Den høye konsentrasjonen av druesukker, godt over halvparten, gjør at rosiner er rike på energi og smaker svært søtt. Rosiner er sunt, men kan inneholde gift fra muggsopp.

## Produksjon, bruk, innhold og annet

Druene kan plukkes og tørkes, eller en kan la dem tørke med stilkene på. En metode er å skjære stilkene halvveis over slik at drueklasene blir hengende på vinstokken. Visse typer rosiner blir dyppet i kokende vann eller vasket med varm askelut, ofte tilsatt olivenolje, før de tørkes. Rosiner kan ha svart, fiolett, gul eller rød farge, og kvaliteten avhenger av hvor søte, tørre og store rosinene er. Rosiner blir særlig produsert i Sør-Europa, Midtøsten og California. 

Korinter er små, svarte rosiner av steinfrie druer, opprinnelig utført fra Korint i Hellas. Sultanarosiner er små, steinfrie, lysere og søtere enn tradisjonelle rosiner.

Rosiner brukes som søte biter og smakstilsetning i mat og drikke, for eksempel i bakverk, visse kjøttretter og i gløgg. Det er også vanlig å bruke rosiner når en lager visse typer vin. De kan også spises rå, som mellommåltid eller  sunn snacks, i salater og frokostblandinger eller som turproviant i nøtteblandinger. Blir rosiner lagret lenge, kan sukkeret krystallisere seg og gjøre rosinene «sandete», men ikke påvirke dem ellers. Det krystalliserte sukkeret kan løses opp i alkohol, fruktsaft eller kokende vann. 

Selve ordet «rosin» kommer fra det franske *raisin*, 'vindrue', som igjen stammer fra latin *racemus*, '(drue)klase'. 

Liknende tørket frukt er svisker (plommer) og tørkede aprikoser. 

### Næringsinnhold
Rosiner inneholder mye energi i form av fruktsukker, noe B-vitaminer og sporstoffer: vitamin C, K og B<sub>6</sub>, kalsium, jern, magnesium, fosfor, kobber og kalium.

Rosiner inneholder per 100 g:
* Energi: 1,291 kj (304 kcal)
* Protein: 3,0 g
* Karbohydrater: 71,4 g
* – herav sukkerarter: 71,4 g
* Fett: 0,7 g
* Kostfiber: 5,8 g
* Natrium: 0,02 g

### Farer ved overdrevent inntak
Både rosiner og druer er sunt for mennesker. Tørket frukt kan imidlertid inneholde gift fra muggsopper og bør derfor ikke spises i store mengder. En bør også være oppmerksom på at rosiner inneholder mye blodfortynnende acetylsalisylsyre, som finnes i legemidler som Albyl-E og Dispril. 

Rosiner kan dessuten gi nyresvikt hos enkelte hunder; årsaken er ikke kjent.

## Se også
* Tørket frukt
* Rosinen i pølsa

## Referanser


## Eksterne lenker
*
Vatikanpalasset

**Vatikanpalasset** er pavens offisielle residens i Vatikanstaten, og ligger ved siden av Peterskirken.

Palasset er et sammensatt kompleks av bygninger, bestående av pavens leiligheter, Den romersk-katolske kirkes hovedkontorer, et antall kapeller, Vatikanmuseene og Vatikanbiblioteket. Totalt er det over 1&nbsp;000 rom, hvorav de mest berømte er Det sixtinske kapell med fresker av Michelangelo og Rafaels stanser med fresker av Rafael.

Palasset ble bygd på 1200-tallet. Men paven flyttet ikke inn der før i 1377 eller 1378. Palasset ble påbygd, pusset opp og utvidet mye på 1400 og 1500-tallet.

Pave Frans har foreløpig ikke flyttet inn i Vatikanpalasset, men har foretrukket å bli boende i *[[Domus Sanctae Marthae]]* hvor han har bodd siden konklavet som valgte ham. Han har imidlertid planlagt å bruke kontorene i Vatikanpalasset.

## Referanser


## Eksterne lenker
*
Evnukk

En **evnukk** eller **eunukk** er en kastrert mann. Begrepet kan også brukes om menn som ikke er kastrerte, men hvis kjønnsorganer ikke produsererer hormoner. Det brukes også ofte om kastrerte voktere ved et harem. Kastrerte menn med spesielle oppgaver er særlig kjent fra oldtida, fra Kina, Det osmanske riket og India.

Ordet kommer av gresk *εὐνοῦχος*, som betyr «sengevokter».

## Kastrerte menn og haremsvoktere

Allerede i oldtida var det kastrerte menn i flere kulturer. I Romerriket fantes det for eksempel galli (entall *gallus*), slaver og utlendinger som tjente som evnukk-prester i tilbedelsen av den opprinnelig frygiske gudinnen Kybele. Skikken stammet fra det gamle Hellas der Kybeles mest ekstatiske dyrkere kastrerte seg rituelt og ble gitt kvinneklær og kvinnelig identitet etterpå. 

I Matteusevangeliet i Bibelen forklarer Jesus til disiplene at ikke alle passer å leve i ekteskap som mann og kvinne: «For noen er evnukker fordi de er kommet slik fra mors liv, andre fordi mennesker har gjort dem til evnukker, men det er også noen som har gjort seg selv lik en evnukk for himmelrikets skyld».

Som haremsvoktere er evnukker blant annet kjent fra tyrkisk kulturområde. Haremet til sultanen der ble bevoktet av kastrerte menn. «Den svarte sjefsevnukken», *Kizlar Agha*, passet på haremet i palasset, men hadde også finanskontroll over Mekka og Medina og var fram til 1908 den tredje mektigste i Det osmanske riket etter sultanen og storvisiren. Den «hvite sjefsevnukken», *Kapi Agha*, hadde ansvaret for den omfattende utdanningen.

Ifølge gamle, kinesiske lover var det vanlig straff å bli gjort til evnukk, og haremene i de keiserlige og adelige palassene i Kina ble bevoktet av evnukker helt til Xinhairevolusjonen i 1911. I Kina kunne hoffevnukkene ofte utføre forvaltningsoppgaver, og til tider fikk de så stor makt at de langt på vei var de som egentlige tok beslutningene i riket. 

I islam er kastrering ulovlig, og overgrepet skal derfor ha blitt utført utenfor byene. Mens en i Midtøsten «bare» fjernet testiklene, kastrerte kineserne både penis og testikler.

Også i India har evnukker voktet maharajaenes haremer. Betegnelsen hijra kan på hindi brukes både om evnukker, transpersoner, transvestitter og gutter som er født med skader på kjønnsorganet eller er blitt mishandlet seksuelt. Evnukker skal ha svært lav status i det indiske samfunnet.

## Manglende hormonfunksjon i testiklene
Årsaken til at et mannlig individ fra barndommen har vært berøvet testiklenes hormonfunksjon kan være flere. Det kan skyldes medfødte misdannelser, betennelser eller operativ kastrasjon. Hos evnukker uteblir de sekundære kjønnskarakterene: hårvekst omkring kjønnsorganene og i akselhulen, dyp stemme, skjeggvekst. Lengdeveksten blir avsluttet seint, så de lange rørknoklene blir usedvanlig lange. Ved testishormonpreparater kan symptomene gå tilbake, men bare så lenge behandlingen gis.

## Se også
* Kastratsanger

## Referanser


## Eksterne lenker
*
Carlos Mesa

**Carlos Diego Mesa Gisbert** (født 1953) er en boliviansk politiker. Han var president i Bolivia fra 17. oktober 2003 til 9. juni 2005. Han hadde tidligere vært visepresident for Gonzalo Sánchez de Lozada fra 6. august 2002, samt leder for den bolivianske kongressen, men tok over som president da Sánchez de Lozada ble tvunget til å gå av og rømme landet. Han har også vært presidentkandidat under valgene i 2019 og 2020. Han har siden 2018 tilhørt partiet Frente Revolucionario de Izquierda, men har tidligere tilhørt Movimiento Nacionalista Revolucionario.

Både før og etter at han tok over som president, har folket i Bolivia protestert kraftig mot ledelsens disponering av landets naturgass- og oljeressurser, og har blant annet krevd lavere bensinpriser og høyere skatter for utenlandske oljefirma. Protestene ble etter hvert for mange, og Mesa leverte sin avskjedssøknad til kongressen 7. mars 2005. Kongressen stemte imidlertid nesten enstemmig for å forkaste avskjedssøknaden. En ny avskjedssøknad ble godkjent av kongressen den 10. juni 2005. Eduardo Rodríguez ble deretter satt inn som ny president. Under valget samme år vant sosialisten Evo Morales fra partiet Movimiento al Socialismo (MAS) og ble president, og gass- og oljeressursene ble nasjonalisert.

I 2019 stilte han som presidentkandidat mot sittende president Evo Morales. Han ble den største av opposisjonskandidatene, men 36,5 % av stemmene, men tapte mot Morales som fikk 47,1 % og derimot slapp å stille i en andre runde. Valget fant sted i et klima av uro og protester, ettersom det var omstridt om Morales hadde rett til å stille som president. Etter valget ble det fra opposisjonens hold framsatt påstander om valgfusk, og Mesa nektet å godkjenne resultatet og oppfordret til protester. I en granskningsrapport fra OAS ble det framsatt påstander om «bevisst manipulering» og «betydelige uregelmessigheter» under valget. Uroen eskalerte, og det endte med at militæret og politiet presset Morales til å gå av. En midlertidig regjering ledet av den borgerlige politikeren Jeanine Añez ble innsatt. Det ble lovet at valg ville bli holdt i løpet av kort tid, og Mesa annonserte sitt kandidatur for neste valg med Gustavo Pedreza som sin visepresidentkandidat. Valget ble utsatt flere ganger med koronaviruspandemien som begrunnelse. I valget, som ble avholdt 18. oktober 2020, fikk Mesa 29% av stemmene og tapte mot Luis Arce fra MAS, som fikk 55 %. Mesa erkjente nederlag etter en valgdagsmåling viste at Arce lå an til å vinne valget med stor nok margin til å unngå en andre runde.

## Referanser


## Eksterne lenker
* 
*
Torstein Tvenge

**Torstein Ingvald Tvenge** (født 8. oktober 1952) er en norsk aksjetrader og investor. Han skapte seg en betydelig formue ved investeringer i aksjemarkedet på 1990-tallet. Siden 2000 har Tvenge konsentrert seg om investeringer i eiendom, men kjøpte i 2005 en betydelig aksjepost i Dagbladet. Tvenge var også involvert i etableringen av eiendomsselskapet Norwegian Property, samt teknologiselskapet Goodtech. Han er rangert blant Norges rikeste menn av Kapital og ble i 2007 oppført med en beregnet formue på 4.7 milliarder kroner.

## Se også
* Norwegian Property

## Referanser
New York State Police

**New York State Police** (**NYSP**) er den delstatlige politietaten i New York. 
## Historie
Etaten ble opprettet 11. april 1917 etter et mord i Westchester County, som på den tiden ikke hadde noen egen politistyrke. 
## Organisasjon
NYSP er idag en av USAs ti største politietater. Den er delt i tre grener. Ordensstyrken, som utfører patruljer. Byrået for kriminaletterforskning, som etterforsker lovbrudd. Kontoret for kontraterrorisme, som koordinerer all forebygging, etterforskning og respons til terrorrelaterte saker.

## Grader

## Referanser


## Eksterne lenker
*
Amalie Skram-prisen

**Amalie Skram-prisen** er en skjønnlitterær pris som utdeles årlig av Amalie Skram-selskapet i Bergen. Den ble delt ut for første gang i 1994, da Amalie Skram-selskapet ble grunnlagt.

Prisen utdeles på Amalie Skrams fødselsdag, 22. august, og skal ifølge statuttene gå til «en kvinnelig, skjønnlitterær forfatter som skriver i Amalie Skrams ånd». Den består av et reisestipend på 30&nbsp;000 kroner (2007) og et diplom i originaltrykk utført av billedkunstneren Ingri Egeberg.

## Prisvinnere

## Referanser
 



## Eksterne lenker
* Bærum folkebibliotek
Isak Jørgen Coldevin

**Isak Georg Jørgen Coldevin** (1800–1865) var en norsk proprietær og den første ordføreren på Frosta 1838–1842.

Han var sønn av major og proprietær Henrik Angell Coldevin (1763–1833) og Anne Margrethe Rosenvinge (1863–1846). Han førte ikke slektens militære tradisjon videre, men overtok gården Logstein etter sin far i 1830. Til gården hørte kirkene i Frosta prestegjeld og det tidligere kirkegodset. Logstein ligger i nærheten av Frostatinget, derav navnet (fra norrønt *lǫg*, «lov»). Tidlig på 1800-tallet hadde selve Logstein «etter måten lite dyrket jord», men Coldevin stod for betydelig nydyrking.

Coldevin ble aldri gift, men fikk innledet som godt voksen et forhold til den yngre nabopiken Gurine Kristensdatter Kroglund på Østre Kroglund. Coldevin fikk ikke sin families aksept for å gifte seg med henne, men de fikk likevel to barn, Amalie og Hans, som han gav arverett og navnerett. Hans Isaksen Coldevin drev Logstein fra 1865 og frem til han solgte gården og flyttet ut av bygden i 1878.

Coldevin overtok ombudet som poståpner etter sin far. I 1837 ble han den første direktøren i Frosta brannforsikringsselskap, og i 1845 var han blant innbyderne til dannelsen av Frosta sogneselskap. Ved innføringen av formannskapslovene av 1837 ble Coldevin valgt til den første ordføreren i Frosta formannskapsdistrikt, noe han var til og med 1842. Han var valgmann ved stortingsvalgene i 1838, 1844 og 1847. Han hadde også verv i Frosta sparebank.

## Referanser
Fire Department of the City of New York

**Fire Department of the City of New York** (**FDNY**) er brannvesenet i New York, med ansvar for å beskytte byens befolkning mot brann og å redde liv ved ulykker. Etaten har over  brannmenn, samt  ansatte i avdelingen for medisinsk nødhjelp, som har ansvar for ambulansetjenesten.

## 11. september 2001
Brannvesenet i New York City var den av nødetatene i New York (FDNY, NYPD og Port Authority Police) som mistet flest medarbeidere i forbindelse med terrorangrepet den 11. september 2001.  De mistet til sammen over 400 personer, hvorav 343 var brannmenn.

## Grader og distinksjoner

## Eksterne lenker
*
Rasmus Stene

**Rasmus Arntsen Stene** (født 21. februar 1798, død 23. mars 1866 i Frosta) var en gårdbruker og lokalpolitiker på Frosta i Trøndelag. Han var ordfører på Frosta i perioden 1843 til 1845.

Han var sønn av Arn Rasmussen Stene og Brynhild Persdtr. Nonstad, og overtok heimgården Stene i 1833. Han satt i kommunestyret i 26 år, og hadde også andre kommunale og medborgerlige tillitsverv, bl.a. forlikskommissær, direktør i Frosta sparebank, overformynder osv. 
## Referanser
Astrid Tollefsen

**Astrid Wictoria Tollefsen** (født 11. desember 1897 i Horten, død 9. oktober 1973) var en norsk lyriker.

Tollefsen debuterte med diktsamlingen *[[Portrett i speil]]* i 1947, samme året som hun ble samboer med lyrikeren Gunvor Hofmo. Hun regnes som sentral blant modernistene i etterkrigstidens Norge. Tollefsen og Hofmo var som et av de få lesbiske parene i åpent samboerskap i 1950-årene foregangskvinner.
 
## Bibliografi
* *Portrett i speil*, dikt (1947)	
* *[[Reisenetter]]*, dikt (1948) 		      	
* *[[Før brevet lukkes]]*, dikt (1949) 		    
* *[[Sang ved veikrysset]]*, dikt (1952) 	 	     
* *[[Ukjent gjest]]*, dikt (1955) 	 	     	
* *[[Høstkveld på stamkafeen]]*, dikt (1956) 
* *[[Et nytt vindu]]*, dikt (1958) 	 	    
* *[[Før det var for sent]]*, dikt (1960) 	 	     	
* *[[Fugl Blå]]*, dikt (1963) 		    	
* *[[På nattens terskel]]*, dikt (1966) 	 	     	
* *Hendelser*, dikt (1967) 	 	     	
* *Under ordre*, dikt (1968) 		     		
* *Mot et hemmelig mål*, dikt (1969) 	 	      	
* *Hver dag er hos oss*, dikt i utval (1973)

## Priser
* Gyldendals legat 1958
* Sarpsborgprisen 1963
* Kritikerprisen 1967 for *Hendelser*

## Referanser
Liste over ordførere i Frosta

**Liste over ordførere i Frosta** kommune i Trøndelag begynner i 1837, etter at Frosta formannskapsdistrikt (kommune) ble opprettet ved at formannskapslovene ble innført samme år. Forholdsvis få prester, lærere og embetsmenn har vært ordførere; de fleste ordførerne har blitt rekruttert blant bygdas gårdbrukere og grunneiere.

Ved kommunestyrevalget 1910 ble det for første gang stilt lister: Venstre og Riksmålspartiet, det siste under navnet «Gaardbrugernes, arbeidernes og avholdsfolkets liste». Ved valget i 1913 stilte også Arbeiderpartiet liste, og fra 1922 var det fem lister.

Trine Haug ble i 2015 den første kvinnelige ordføreren. Noen av ordførerne har vært aktive i rikspolitikken. Andreas Galtvik  var stortingsmann 1900–1906 og 1910–1921 og Lars Myraune var stortingsrepresentant 2009–2013. Frode Revhaug har vært fylkesråd i Nord-Trøndelag.

## Referanser
Kolbjørn Kværum

**Kolbjørn Kværum** (født 1943) er en norsk lokalpolitiker fra Hønefoss i Ringerike kommune, Buskerud. Kværum er medlem av Arbeiderpartiet og var kultursjef, fram til han overtok som ordfører etter Halvor J. Berge (Ap) i 1991. Så langt er Kværum også den lengstsittende ordføreren i Ringerike.

Kværum, som er utdannet lektor, er bosatt i Haugsbygd utenfor Hønefoss og ble valgt til ordfører i Ringerike i 1991. Før det var han vararepresentant til Stortinget i årene 1977–1981 og kultursjef i kommunen i en periode. Han gikk av som ordfører etter kommunevalget i 2007.

Kværum ble tildelt «Social Innovation Award» fra Institute for Social Inventions i London i 2000 for å ha skapt en møteplass på Søndre torv i Hønefoss, der ordføreren har vært å treffe på «den røde benk» hver onsdag, på et bestemt klokkeslett. Egentlig begynte det med møter på kontoret alt fra 1991, men fra 1993–2007 var møteplassen «den røde benk» på torvet. Fra 2008 har Kværum drevet sitt eget konsulentfirma.

## Se også
* Liste over ordførere i Ringerike

## Kilder
* 

## Referanser
Ricco Groß

**Ricco Groß** (født 22. august 1970) er en tysk tidligere skiskytter.

Han ble olympisk mester i stafett med det tyske laget fire ganger; i 1992 i Albertville, i 1994 på Lillehammer, i 1998 i Nagano og i 2006 i Torino. I 2002 ble det sølv på stafetten, og i tillegg har han vunnet tre individuelle medaljer (2 sølv og 1 bronse).

Groß har fire individuelle gull i VM, derav tre i jaktstart. Han deltok i internasjonal skiskyting i 18 år. I 14 av disse årene plasserte han seg blant de 10 beste i verdenscupen totalt, men uten noen gang å gå helt til topps.

Han har ni enkeltseire i verdenscupen.

Groß la opp etter sesongen 2006/2007.

## Se også
* Liste over mestvinnende vinterolympiere

## Referanser


## Eksterne lenker
* 
* 
*  Ricco Groß på biathlonworld.com
*  https://web.archive.org/web/20100220125713/http://www.ricco-gross.de/
Haagen Einersen

**Haagen Einersen** (født 4. juni 1813, død 2. august 1902) var ordfører på Frosta i periodene 1846&ndash;49, 1854&ndash;57 og 1864&ndash;65.

Han var også lærer fra 1829 til 1886 - med eksamen fra Klæbu seminar 1840, gårdbruker på gården Vangberg fra 1842, og fungerte som klokker i perioden 1841 til 1886. I tillegg var han forlikskommissær fra 1853 til 1883, formann for bygdas første bibliotek, og styremedlem i Frosta sparebank. 
## Referanser
Ministrant

En **ministrant** (også kalt **altertjener**) er særlig i Den katolske kirke, men også i Den anglikanske kirke og enkelte lutherske kirkesamfunn, såvel som i det antroposofiske Kristensamfunnet en person som bistår presten under feiringen av liturgiske handlinger. De forbindes spesielt med messefeiringen, men kan også hjelpe til ved andre anledninger.

## Den katolske kirke
De fleste ministranter er under 18 år gamle, men det er ingen øvre aldersgrense og det er ikke uvanlig at godt voksne personer utfører denne tjenesten. Det er heller ingen absolutt nedre aldersgrense, men normalt mener man at barn bør ha mottatt førstekommunion, noe som skjer i syvårsalderen, før de ministrerer. Dette for at de skal forstå alvoret i handlingene.

Tidligere kalte man ofte ministranter for *altergutter*, men i nyere tid har det også blitt åpnet for at piker kan ministrere, og man velger derfor heller et kjønnsnøytralt ord. Dette har vært omstridt mange steder, og det er stedets biskop som bestemmer om det skal tillates. I de katolske stift i Norge tillater man at piker ministrerer. Årsaken til at oppgaven har vært forbeholdt gutter ligger i at det blir sett på som en måte å prøve ut muligheten for om man har et prestekall, noe som i Den katolske kirke ikke er en aktuell problemstilling for piker.

De katolske ministrantenes nasjonale organ i Norge er Ministrantutvalget.

### Ulike ministranter
* Asperferar
* Ceroferar
* Cruciferar
* Libriferar
* Signiferar
* Thuriferar

## Kristensamfunnet
Det er normalt voksne som ministrerer. Ministrantene deltar i liturgien på vegne av menigheten og rekker presten nadverdselementene, flytter og holder bøker og kommer med rituelle svar.

## Eksterne lenker
*
Aage Hagerup

**Aage Casper Hagerup** (1817–1899) var gårdbruker og ordfører på Frosta i periodene 1850–53 og 1862–63.

Han arbeidet en tid kontorist hos sorenskriver Peder Klykken. Sekretær i sogneselskapet fra 1845 til 1847, kasserer i Frosta sparebank fra 1847 til 1848, og senere styremedlem. Forlikskommissær fra 1861 til 1887, sekretær i amtstingets næringskomité fra 1861 til 1887.

Hagerup var gårdbruker på Lein. Han utmerket seg innen jordbruk og hesteavl, og fikk kongens belønning «for det norske landbruk og for fortjenstfuld virksomhet for hesteavlens fremme.» Aage Hagerup var far til Karl Hagerup.

## Referanser
Henning Wedege

**Henning Junghans Wedege** (født 17. oktober 1818, død 5. oktober 1885) var offiser, gårdbruker og ordfører i Frosta 1858-1861. 

Han var gårdbruker på *Lein vestre* fra 1856 til 1878, da han flyttet til Romsdalen.

Han var sønn av sognepresten på Frosta, Johan Wedege, og kaptein i infanteriet. Han giftet seg 4. mai 1854 med sitt søskenbarn, Fredrikke Wedege. 
## Referanser
Arnt Peter Island

**Arnt Peter Island** (født 1. juli 1821, død 5. oktober 1906) var en norsk gårdbruker, offiser og politiker. Han var ordfører på Frosta i periodene 1866&ndash;1869 og 1874&ndash;1885.

Han var sønn av Jon Arntsen Island og Klara Jensdatter Rygg, og bror av Ole Island. Tok eksamen ved artilleribrigadens underoffiserskole i 1849, og var sersjant frem til 1864. Overtok gården etter sin far i 1860.

Island var en engasjert mann og hadde mange kommunale tillitsverv; han var overformynder, åstedskommissær, revisor i sparebanken, medlem av den forberedende matrikkelkommisjonen av 1865, sekretær i amtstingets budsjett- og bestemmelseskomité, amtstingets oppmann i 1860, med mer.
## Referanser
Johan Peter Qvarme

**Johan Peter Qvarme** (født 18. august 1829, død 6. juni 1902) var lærer på Frosta frem til 1885, og ordfører i bygda i perioden 1870 til 1871.

Han hadde eksamen fra Klæbu seminar 1852,, og var også gårdbruker på Presthus. Han var medlem av den forberedende matrikkelkommisjonen av 1865 og mangeårig formann i styret i Frosta sparebank. 
## Referanser